CELEX: 62014TN0331
Language: sl
Date: 2014-05-12 00:00:00
Title: Zadeva T-331/14: Tožba, vložena 12. maja 2014 – Azarov proti Svetu

14.7.2014   
            
            
               SL
            
            
               Uradni list Evropske unije
            
            
               C 223/62
            
         Tožba, vložena 12. maja 2014 – Azarov proti Svetu
   (Zadeva T-331/14)
   2014/C 223/64
   Jezik postopka: nemščina
   
      Stranki
   
   
      Tožeča stranka: Mykola Yanovych Azarov (Kiev, Ukrajina) (zastopnika: G. Lansky in A. Egger, odvetnika)
   
      Tožena stranka: Svet Evropske unije
   
      Predlog
   
   Tožeča stranka predlaga, naj
   
               —
            
            
               se v skladu s členom 263 PDEU Sklep Sveta 2014/119/SZVP z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini (UL L 66, str. 26) in Uredba Sveta (EU) št. 208/2014 z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini (UL L 66, str. 1), v delu v katerem se nanašata na tožečo stranko, razglasita za nična,
            
         
               —
            
            
               se v skladu s členom 64 Poslovnika Sodišča sprejmejo ukrepi procesnega vodstva,
            
         
               —
            
            
               se v skladu s členom 87(2) Poslovnika Svetu naloži, da nosi stroške postopka.
            
         
      Tožbeni razlogi in bistvene trditve
   
   V utemeljitev tožbe tožeča stranka navaja pet razlogov.
   
               1.
            
            
               Prvi tožbeni razlog: Kršitev obveznosti obrazložitve
               V zvezi s tem tožeča stranka med drugim navaja, da obrazložitev izpodbijanih pravnih aktov tožeči stranki ne omogoča, da ju izpodbija pred Splošnim sodiščem niti Splošnemu sodišču ne omogoča da preizkusi njuno zakonitost.
            
         
               2.
            
            
               Drugi tožbeni razlog: Kršitev temeljnih pravic
               V okviru tega tožbenega razloga tožeča stranka med drugim zatrjuje kršitev lastninske pravice in pravice do opravljanja gospodarske dejavnosti. Zatrjuje nesorazmernost izpodbijanih omejevalnih ukrepov. Nazadnje navaja, da je bila kršena njena pravica do obrambe.
            
         
               3.
            
            
               Tretji tožbeni razlog: Zloraba pooblastil
               Tožeča stranka v zvezi s tem med drugim navaja, da je Svet zlorabil pooblastila, saj je z naložitvijo omejevalnih ukrepov zoper tožečo stranko v glavnem zasledoval druge cilje kot sta dejanska okrepitev in podpora pravni državi ter spoštovanju človekovih pravic v Ukrajini.
            
         
               4.
            
            
               Četrti tožbeni razlog: Kršitev načela dobrega upravljanja
               V okviru tega tožbenega razloga tožeča stranka zlasti zatrjuje kršitev pravice do nepristranske obravnave, kršitev pravice do poštene obravnave in kršitev pravice do temeljite ugotovitve dejanskega stanja.
            
         
               5.
            
            
               Peti tožbeni razlog: Očitno napačna presoja